ΓΡΑΠΤΗ ΕΡΩΤΗΣΗ E-1267/01

υποβολή: Stavros Xarchakos (PPE-DE) προς το Συμβούλιο

(27 Απριλίου 2001)

Θέμα: Προστασία της πολιτιστικής κληρονομιάς στην Τουρκία

Η Τουρκία χαρακτηρίσθηκε τον Δεκέμβριο του 1999 στο Ελσίνκι υποψήφια για ένταξηστην Ε.Ε. Παρόλα αυτά, στη χώρα αυτή όπου διαβιούν εκατομμύρια πολιτών Κουρδικής συνείδησης, η εθνική και

πολιτιστική κληρονομιά των Κούρδων δεν αναγνωρίζεται από το κοσμικό κράτος της σύγχρονης Τουρκίας, ενώ και χιλιάδες Χριστιανοί (Έλληνες, Αρμένιοι, Λατίνοι, Συροχαλδαίοι κ.α) αντιμετωπίζουν πλήθος προσκομμάτων κατά την εκτέλεση των θρησκευτικών τους λειτουργιών. Χαρακτηριστικό παράδειγμα αποτελούν οι διώξεις πουφίστανται οι Ορθόδοξοι της Τουρκίας, αφού η Θεολογική Σχολή της Χάλκης παραμένει κλειστή για 30 σχεδόν χρόνια με μονομερή και αυθαίρετη απόφαση της τουρκικής διοίκησης, ενώ διώξειςφίστανται και οι εναπομείναντες Χριστιανοί της Κων/πολης, της Ίμβρου και της Τενέδου.

Θα μπορούσε να με ενημερώσει το Συμβούλιο για το αν έχει θέσει στην υποψήφια για ένταξη Τουρκία το θέμα του σεβασμού της πολιτιστικής ιδιομορφίας και των θρησκευτικών ελευθεριών των εκατομμυρίων μη τουρκικής καταγωγής πολιτών που διαβιούν στην επικράτειά της· Με ποιό συγκεκριμένο τρόπο απαντά η τουρκική πλευρά στην έλλειψη σεβασμού στην κουρδική πολιτιστική ιδιαιτερότητα· Ποιά συγκεκριμένα στοιχεία μεταστροφής της επίσημης Τουρκίας έναντι των Χριστιανών που διαβιούν στην επικράτειά της έχουν εντοπισθεί από τότε που η Τουρκία πήρε τον τίτλο τηςποψήφιας για ένταξη χώρας·

Απάντηση

(20 Νοεμβρίου 2001)

Στην απόφασή του για την εταιρική σχέση προσχώρησης της Τουρκίας(1), το Συμβούλιο προσδιόρισε τις ακόλουθες ιδιαίτερες προτεραιότητες περί θρησκευτικών ελευθεριών και πολιτιστικής ιδιομορφίας:

Διασφάλιση του πλήρους σεβασμού όλων των ανθρωπίνων δικαιωμάτων και θεμελιωδών ελευθεριών κάθε ατόμου χωρίς διάκριση και ανεξάρτητα από τη γλώσσα, τη φυλή, το χρώμα, το φύλο, τα πολιτικά φρονήματα, τις φιλοσοφικές και θρησκευτικές πεποιθήσεις. Περαιτέρω ανάπτυξη των προϋποθέσεων για το σεβασμό του δικαιώματος ελευθερίας σκέψης, συνείδησης και θρησκείας, και

Διασφάλιση της πολιτισμικής πολυμορφίας και των πολιτιστικών δικαιωμάτων για όλους τους πολίτες, αδιακρίτως καταγωγής. Κατάργηση οποιασδήποτε διάταξης που εμποδίζει την απόλαυση αυτών των δικαιωμάτων, συμπεριλαμβανομένης της εκπαίδευσης.

Τα ανωτέρω βεβαίως ισχύουν για όλες τις μειονότητες, χριστιανικές ή μη, οι οποίες διαβιούν στην Τουρκία, και των οποίων τα δικαιώματα πρέπει να γίνονται πλήρως σεβαστά στην πράξη. Σ' αυτό το πλαίσιο εντάσσεται και το ζήτημα της επαναλειτουργίας της Θεολογικής Σχολής της Χάλκης.

Κατόπιν των όρων που καθορίστηκαν για την εταιρική σχέση προσχώρησής της, η Τουρκία θέσπισε, τον Μάρτιο του 2001, ένα Εθνικό Πρόγραμμαιοθέτησης του κοινοτικού κεκτημένου. Η Επιτροπή εξετάζει ήδη το περιεχόμενο αυτού του προγράμματος, καθώς και το βαθμό συμφωνίας του με την εταιρική σχέση προσχώρησης. Το Συμβούλιοπενθυμίζει, σχετικώς, ότι η ενσωμάτωση, αυτή καθαυτή, του κοινοτικού κεκτημένου στην τουρκική νομοθεσία, και μόνον, δεν επαρκεί. Η Τουρκία θα πρέπει να εξασφαλίσει και την πραγματικήλοποίησή του. Ηλοποίηση αυτή της εταιρικής σχέσης προσχώρησης θα εξεταστεί αδιαλείπτως στους κόλπους των οργάνων της Συμφωνίας Σύνδεσης, από τα αρμόδια όργανα του Συμβουλίου, στα οποία η Επιτροπήποβάλλει τακτικά σχετικές εκθέσεις.

(1) ΕΕ L 85 της 24.3.2001, σελ. 13.